**Tenk Községi Önkormányzat Képviselő - testületének 78/2019.(XII.18.) számú határozata:**

Tenk Község Önkormányzat Képviselő- testülete megtárgyalta az Önkormányzat Képviselő- testületének 2020. évi munkatervére vonatkozó előterjesztést és azt a mellékelt tartalommal elfogadja.

Határidő: Értelem szerint

Felelős: Szopkó Tamás polgármester

**Tenk Községi Önkormányzat Képviselő - testületének 79/2019.(XII.18.) számú határozata:**

Tenk Községi Önkormányzat Képviselő- testülete az önkormányzat társulási feladatokban ellátott tevékenységéről szóló beszámolót az abban foglalt tartalommal elfogadja.

Felelős: Szopkó Tamás polgármester

Határidő: Értelem szerint

**Tenk Községi Önkormányzat Képviselő - testületének 80/2019.(XII.18.) számú határozata:**

Tenk Községi Önkormányzat Képviselő- testülete megtárgyalta a 2019. évi önkormányzati feladatok értékeléséről készült beszámolót és azt az abban foglalt tartalommal elfogadja.

Határidő: Értelem szerint

Felelős: Szopkó Tamás polgármester

**Tenk Községi Önkormányzat Képviselő - testületének 81/2019.(XII.18.) számú határozata:**

1. Tenk Községi Önkormányzat Képviselő-testülete Szopkó Tamás polgármester illetményét a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. § (4) bekezdése alapján 2019. október 13. napjától havi 398.900,- Ft összegben állapítja meg.
2. Tenk Községi Önkormányzat Képviselő- testülete Szopkó Tamás polgármester költségtérítését az Mötv. 71. § (6) bekezdése alapján havonta 59.835,- Ft összegben állapítja meg.

Felelős: Dr. Nagy Péter jegyző

Határidő: azonnal, illetve folyamatos

**Tenk Községi Önkormányzat Képviselő - testületének 82/2019.(XII.18.) számú határozata:**

1. Tenk Községi Önkormányzat Képviselő-testülete a 73/2019. (XI.20.) számú határozatát a következő pontokkal egészíti ki:

„1. Tenk Község Önkormányzat a „Közösségi tér kialakítása Tenken” megnevezésű 1928799513 azonosító számú projektet a VP6-19.2.1.-86-4-17 kódszámú pályázat keretében megítélt bruttó 9.106.773,- Ft támogatás felhasználásával, a Tenk, belterület 187/5 hrsz. alatti területen kívánja megvalósítani.

2. A projekt összes költsége bruttó 9.986.901,- Ft, ebből támogatás szempontjából elszámolható költség bruttó 9.586.078,- Ft, nem elszámolható költség bruttó 400.823,- Ft.

3. A projekt teljes költségére vonatkozó önkormányzati önerő a támogatói döntéssel összhangban bruttó 880.128,- Ft, amely összeget az önkormányzat költségvetésében az általános tartalék soráról rendel biztosítani.”

1. Tenk Községi Önkormányzat Képviselő-testülete felhatalmazza Szopkó Tamás polgármestert a támogatási előleg lehívásához szükséges intézkedések megtételére.

Felelős: Szopkó Tamás polgármester

Határidő: azonnal

**Tenk Községi Önkormányzat Képviselő - testületének 83/2019.(XII.18.) számú határozata:**

1. Tenk Községi Önkormányzat Képviselő- testülete úgy dönt, hogy Tenk Község településrendezési eszközeinek teljeskörű felülvizsgálatát megkezdi, és a felülvizsgálat eredménye alapján új településrendezési eszközök elkészítéséről gondoskodik.
2. Tenk Községi Önkormányzat Képviselő- testülete felhívja dr. Nagy Pétert a Hevesi közös Önkormányzati Hivatal jegyzőjét a településrendezési eszközök kialakításához szükséges forrás elkülönítésére Tenk község Önkormányzat 2020. évi költségvetési rendeletében.
3. Tenk Községi Önkormányzat Képviselő- testülete felhatalmazza Szopkó Tamás polgármestert, hogy a településrendezési terv felülvizsgálat megindításának érdekében a szükséges intézkedéseket megtegye, így különösen kiválassza a településrendezési eszközök kialakításában közreműködő településszerkezeti tervezőt és a főépítészt, illetve szerződést kössön a feladat ellátása érdekében.

Határidő: azonnal

Felelős: 2. pont tekintetében dr. Nagy Péter jegyző útján

Kovács Éva pénzügyi ügyintéző

3. pont tekintetében Szopkó Tamás polgármester

**Tenk Községi Önkormányzat Képviselő - testületének 84/2019.(XII.18.) számú határozata:**

1. Tenk Község Önkormányzatának Képviselő- testülete a gazdálkodás biztosítása érdekében, az önkormányzat számlavezető pénzintézeténél 15.000.000,- Ft összegű folyószámlahitel felvételéről határoz, 2020. december 31-i lejárattal.
2. Tenk Község Önkormányzat Képviselő- testülete nyilatkozik, hogy az önkormányzat ellen adósságrendezési, illetve végrehajtási eljárás nincs folyamatban.
3. Tenk Községi Önkormányzat Képviselő- testülete nyilatkozik, hogy egyetlen hitelintézet felé sem rendelkezik lejárt hiteltartozással.
4. Tenk Községi Önkormányzat Képviselő- testülete nyilatkozik, hogy rendelkezik helyi adóbevétellel.
5. Tenk Községi Önkormányzat Képviselő- testülete nyilatkozik arról, hogy számláját a Takarékbank Zrt.-nél vezeti és kötelezettséget vállal arra vonatkozóan, hogy számláját a hitel lejáratáig és visszafizetéséig nem szünteti meg.
6. Tenk Községi Önkormányzat Képviselő- testülete nyilatkozik, hogy Magyarország Gazdasági Stabilitásáról szóló 2011. évi CXCIV. törvény alapján az államadósság keletkezését és növekedését korlátozó szabályok értelmében az önkormányzati hitel felvételéhez a Kormány hozzájárulására nincs szükség.
7. Tenk Községi önkormányzat Képviselő- testülete a hitel fedezetéül Tenk Községi Önkormányzat tulajdonában álló Tenk belterület 205/7/A/1 hrsz.-ú, valamint a 205/7/A/6 hrsz-ú, természetben a 3359 Tenk, Fő út 52. szám alatti, nem a törzsvagyon részét képező, forgalomképes szolgálati lakásokat nevezi meg.
8. Tenk Község Önkormányzat Képviselő- testülete felhatalmazza Szopkó Tamás polgármestert, hogy a szükséges intézkedések megtételéről gondoskodjon, a hitelfelvétel ügyében eljárjon, valamint a folyószámlahitel szerződést a Takarékbank Zrt.-vel megkösse.

Határidő: Azonnal

Felelős: Szopkó Tamás polgármester

**Tenk Községi Önkormányzat Képviselő - testületének 85/2019.(XII.18.) számú határozata:**

1. Tenk Községi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 88. § (2) bekezdésében foglalt felhatalmazás alapján a REGIO-KOM Térségi Kommunális Szolgáltató Társulásnak a módosításokkal egységes szerkezetbe foglalt Társulási Megállapodását – mely jelen határozat mellékletét képezi – a Társulási Tanács 2019. december 16. napján hozott 38/2019. (XII. 16.) számú határozatával jóváhagyott tartalommal elfogadja és jóváhagyja.
2. A Képviselő-testület felhatalmazza a társulás Elnökét az egységes szerkezetbe foglalt Társulási Megállapodásnak a Magyar Államkincstár Jász-Nagykun-Szolnok Megyei Igazgatósága (5002 Szolnok, Liget út 6.) és a helyi önkormányzatok feletti törvényességi felügyeletet gyakorló szervezet felé történő benyújtására, míg Dr. Czifra Károly ügyvédet (5000 Szolnok, Szigligeti utca 2. II/200.) a törzskönyvi nyilvántartásba vételi eljárásban a jogi képviselet ellátására.
3. A Képviselő-testület felhatalmazza a Szopkó Tamás polgármestert a Társulási Megállapodásnak Tenk Községi Önkormányzat képviseletében történő aláírására.

***Határidő:*** 2019. december 31.

***Felelős:*** Szopkó Tamás polgármester